Odense Adresse-Contoirs Efterretninger, 1847-04-06
1. Det Kongl. danske Cancellie havde under 17 Juni d. A. forlangt Raadets Erklæring over en til Collegiet fra Gaardbestyrer Rasmus Andersen af Holse indgiven Ansøgning, hvori han har anholdt om, at den halve Deel af Bekostningen ved hans døvstumme Datters Ophold hos Pastor Sveistrup i Norup ved Veile, maatte udredes af Assens Amtsfattigkasse med 60 Rbd. Efter de og Rasmus Andersens Formuesforfatning modtagne Oplysninger, indrømmede Amtsraadet, at der af Amtsfattigkassen aarlig udredes til den Døvstummes Ophold 48 Rbd., som udgjør Halvdelen af de aarlige Omkostninger paa Jnstitutet i Kjøbenhavn. 2. Besidderen af Stamhuset Erholm og Søndergaarde, Kammerjunker Cederfeld de Simonsen, havde besværet sig over, at hans Fattigbidrag efter Formue og Leilighed for Aaret 1847 var af Sogneforstanderskabet forøget fra 40 til 60 Rbd. Efter de meddeelte Oplysninger og i Betragtning af, at den indtraadte Forhøielse ikke er motiveret eller staaer i noget Forhold til den Forhøielse, som er bleven paalagt de øvrige Bidragende, fandt Amtsraadet at Klagen var grundet og at Tillæget til Fattigskatten burde nedsættes fra 20 til 5 Rbd. 3. J et til Amtsraadet indgivet Andragende havde Huusmand Jens Jacobsen af Veilbye anholdt om at tilstaaes en aarlig Understøttelse af Amtsfattigkassen til hans 2de døvstumme Børns Pleie og Underhold, indtil de kunne blive antagne paa Døvstumme-Jnstitutet. Amtsraadet fandt ingen Anledning til at indlade sig paa dette Andragende, men maatte henvise Jens Jacobsen til Sognet, saafremt han qvalificerer sig til Understøttelse. 4. Balslev og Eibye Sogneforstanderskab havde begjært at erholde et aarligt Bidrag af Amtsfattigkassen af ialt 40 Rbd. til 3de Personer, ved hvis Underhold Communens Fattigvæsen for Øieblikket er bebyrdet. Da Sognene ikke kan antages at være særdeles bebyrdede med Udgifter til Fattigvæsenet, fandt Amtsraadet sig ikke foranlediget til at tilstaae den begjærte Understøttelse. 5. Gaardmand Anders Rasmussen af Ørsted havde besværet sig over at være paalignet Extrabidrag efter Formue og Leilighed af 1 Rbd. 3 Mk. til Communens Fattigvæsen, over hvilket Andragende var indhentet Sogneforstanderstanderskabets Erklæring. Klagen maatte efter de med deelte Oplysninger ansees for ubeføiet, og blev Andrageren, i Overeensstemmelse dermed meddeelt Besked. 6. Tanderup Sogneforstanderskab havde indberettet Anledning af det Kongl. danske Cancellies Skrivelse af 27 Mai d. A., at Faderen til den døvstumme Jørgen Hansen af Tanderup var uformuende til at betale de til Sønnene Ophold paa Jnstitutet medgaaende 96 Rbd. aarligen. Efter de meddeelte Oplysninger og Faderens Formuestilstand, indrømmede Amtsraadet, at Udgifterne ved Sønnens Opholpaa Døvstumme-Jnstitutet maatte udredes af Amtsfattigkassen 7. Fra Gaardmand Jørgen Christensen af Skaarup var indkommet en Besværing, fordi han af Dreslette Sogneforstanderskab var paalignet et Fattigbidrag af Penge efter Formue og Leilighed. Amtsraadet vedtog at tilkjendegive Andrageren, at den Afgift, hvorover der saaledes er klaget og som efter de indhentede Oplysninger kun udgjør 1 Rbd. aarlig, ingenlunde kunde ansees for at være for byrdefuld. 8. Nogle Beboere af Nellemose havde klaget over at være bleven affordret et Extrabidrag af 8 s. pr. Td. Hartkorn til Dreslette Sogns Fattigvæsen af det Hartkorn, som de eie i sidstnævnte Sogn. Efter de af Dreslette Sogneforstanderskab meddeelte Oplysninger, maatte Amtsraadet finde den fremkomne Klage ugrundet. C. Forskjellige Gjenstande vedkommende.